ਦਿ ਪਰਸੂਟ ਆਫ ਹੈਪੀਨੈੱਸ
ਦਿ ਪਰਸੂਟ ਆਫ ਹੈਪੀਨੈੱਸ 2006 ਦੀ ਇੱਕ ਅਮਰੀਕੀ ਆਤਮਕਥਾ ਡਰਾਮਾ ਫ਼ਿਲਮ ਹੈ ਜੋ ਕਿ ਉੱਦਮੀ ਕ੍ਰਿਸ ਗਾਰਡਨਰ ਦੇ ਲਗਭਗ ਇੱਕ ਸਾਲ ਦੇ ਸੰਘਰਸ਼ ਅਤੇ ਬੇਘਰ ਹੋਣ ਉੱਤੇ ਅਧਾਰਤ ਹੈ। ਪਲਾਟ ਇੱਕ ਸੱਚੀ ਕਹਾਣੀ 'ਤੇ ਅਧਾਰਤ ਹੈ, ਫਿਰ ਵੀ ਕੁਝ ਸੀਨਾਂ ਨੂੰ ਸੋਧਿਆ ਗਿਆ ਅਤੇ ਅਸਲ ਕਹਾਣੀ ਵਿੱਚ ਜੋੜਿਆ ਗਿਆ ਹੈ। ਗੈਬਰੀਏਲ ਮੁੱਕਿਨੋ ਦੁਆਰਾ ਨਿਰਦੇਸ਼ਤ ਇਸ ਫ਼ਿਲਮ ਵਿੱਚ ਵਿਲ ਸਮਿਥ ਕ੍ਰਿਸ ਗਾਰਡਨਰ ਵਜੋਂ, ਇੱਕ ਬੇਘਰ ਸੇਲਜ਼ਮੈਨ ਵਜੋਂ ਦਿਖਾਇਆ ਗਿਆ ਹੈ। ਕ੍ਰਿਸ ਦੇ ਪੁੱਤਰ ਕ੍ਰਿਸਟੋਫਰ ਜੂਨੀਅਰ ਵਜੋਂ ਫ਼ਿਲਮੀ ਸ਼ੁਰੂਆਤ ਕਰਦਿਆਂ ਵਿਲ ਸਮਿਥ ਦਾ ਬੇਟਾ ਜੇਡਨ ਸਮਿਥ ਸਹਿ-ਕਲਾਕਾਰ ਹੈ। ਫ਼ਿਲਮ ਦਾ ਸਕ੍ਰੀਨਪਲੇਅ ਸਟੀਵਨ ਕੌਨਰਾਡ ਨੇ ਲਿਖਿਆ ਹੈ ਜੋ ਕ੍ਰਿਸ ਗਾਰਡਨਰ ਦੁਆਰਾ ਉਸੇ ਨਾਮ ਦੀ ਸਭ ਤੋਂ ਵੱਧ ਵਿਕਣ ਵਾਲੀ ਕਿਤਾਬ 'ਤੇ ਅਧਾਰਤ ਹੈ। ਇਹ ਫ਼ਿਲਮ 15 ਦਸੰਬਰ, 2006 ਨੂੰ ਕੋਲੰਬੀਆ ਪਿਕਚਰਜ਼ ਦੁਆਰਾ ਰਿਲੀਜ਼ ਕੀਤੀ ਗਈ ਸੀ। ਵਿਲ ਸਮਿਥ ਨੂੰ ਉਸਦੇ ਪ੍ਰਦਰਸ਼ਨ ਲਈ ਆਸਕਰ ਅਤੇ ਗੋਲਡਨ ਗਲੋਬ ਸਰਬੋਤਮ ਅਭਿਨੇਤਾ ਲਈ ਨਾਮਜ਼ਦ ਕੀਤਾ ਗਿਆ ਸੀ।